***Ո Ր Ո Շ ՈՒ Մ***

*Կատարողական վարույթը կասեցնելու մասին*

*«13» 07 2018 թ. ք. Վանաձոր*

*Հարկադիր կատարումն ապահովող ծառայության Լոռու մարզային բաժնի ավագ հարկադիր կատարող, արդարադատության մայոր՝ Բելա Աբրահամյանս, ուսումնասիրելով 20.06.2018թ. վերսկսված թիվ 02440860 կատարողական վարույթի նյութերը.*

*ՊԱՐԶԵՑԻ*

*Երևան քաղաքի Մալաթիա-Սեբաստիա վարչական շրջանների ընդհանուր իրավասության դատարանի կողմից 23.02.2017թ-ին տրված թիվ ԵՄԴ/2616/02/16 կատարողական թերթի համաձայն պետք է Արթուր Հովակիմյանից հօգուտ Արմեն Տեր- Գրիգորյանի բռնագանձել 103.000 ԱՄՆ դոլարին համարժեք ՀՀ դրամ և հաշվարկվող տոկոսներ, ինչպես նաև 100.000 ՀՀ դրամ, որպես փաստաբանի խելամիտ վարձատրության գումար:*

*Պարտապանից պետք է բռնագանձել նաև բռնագանձման ենթակա գումարի 5 %-ը, որպես կատարողական գործողությունների կատարման ծախս:*

*Ձեռնարկված կատարողական գործողությունների արդյունքում ի հայտ են եկել օրենքով սահմանված սնանկության հատկանիշներ:*

*Վերոգրյալի հիման վրա և ղեկավարվելով ''Սնանկության մասին'' ՀՀ օրենքի 6-րդ հոդվածի 2-րդ մասով, ''Դատական ակտերի հարկադիր կատարման մասին'' ՀՀ օրենքի 28-րդ, 37-րդ հոդվածի 8-րդ կետով և 39 հոդվածներով*

*ՈՐՈՇԵՑԻ*

*Կասեցնել՝ 20.06.2018թ. վերսկսված թիվ 02440860 կատարողական վարույթը 60-օրյա ժամկետով.*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում.*

*Որոշման պատճեն ուղարկել կողմերին.*

*Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ընթացքում:*

*Ավագ հարկադիր կատարող Բ. Աբրահամյան*